મકર : તા. 16ના સપ્તાહની શરૂઆતમાં પ્રેમસંબંધો અને સંતાનો સંબંધિત બાબતોમાં સારું રહેશે. આપને લાભની એકાદ સારી તક મળે પરંતુ સ્‍વભાવમાં ગુસ્સો અને જિદ્દીપણું વધારે રહેશે. વિદ્યાર્થી વર્ગ પોતાના ભણતર પર પુરતું ધ્યાન આપી શકશે. વડીલોના આશીર્વાદ મેળવશો. આપની બુદ્ધિ અને વિવેકપૂર્ણ મુશ્કેલમાં મુશ્કેલ કાર્ય સારી રીતે પૂર્ણ કરશો. તા. 17 અને 18 ઉચ્‍ચ અધિકારીઓથી સાવચેત રહેવાની સલાહ છે. માનસિક અજંપો રહેવાની શક્યતા છે. બિઝનેસમાં નવા પ્રોજેક્ટનું આયોજન કરવાનું ટાળજો. તારીખ 19ના મધ્યાહન પછી ગણેશજીનું સ્મરણ કરીને આગળ વધો તો ચોક્કસ સફળતા મળશે. સપ્તાહના મધ્યમાં જીવનસાથી જોડે નિકટતા માણી શકશો. સામાજિક અને જાહેરક્ષેત્રે આપની ખ્યાતિ વધશે. ભાગીદારો સાથે સંબંધો સૂમેળભર્યા રહેશે. આયાત- નિકાસ સાથે સંકળાયેલા વેપારીઓને ધંધામાં લાભ અને સફળતા મળશે. તા. 19,20 અને 21 દરમિયાન મિત્ર અને પરિવારનો સંપૂર્ણ સહયોગ મળશે. સપ્તાહના ઉત્તરાર્ધમાં કોઈની સાથે વિવાદ અને સંબંધોમાં ખોટી ભ્રમણા તમારી માનસિક સ્થિતિને ડામાડોળ કરી શકે છે. છેલ્લા દિવસે આર્થિક લાભની આશા રાખી શકો છો.